Χάβι Γκαρθία

Ο **Φρανθίσκο Χαβιέρ Γκαρθία Φερνάντες** (), γεννημένος στις 8 Φεβρουαρίου 1987, είναι Ισπανός πρώην επαγγελματίας ποδοσφαιριστής ο οποίος αγωνιζόταν ως αμυντικός μέσος.

## Καριέρα
### Συλλογική

Καθώς ήταν ποδοσφαιριστής της νεανικής ομάδας, ο Γκαρθία αγωνίστηκε σε τρεις αγώνες του Πρωταθλήματος Ισπανίας 2004-2005 με την πρώτη ομάδα, πραγματοποιώντας το ντεμπούτο του στις 28 Νοεμβρίου 2004 σε ηλικία 17 ετών στον αγώνα με τη Λεβάντε Ουνιόν Ντεπορτίβα, στον οποίο η Ρεάλ Μαδρίτης επικράτησε με σκορ 5-0. Μετά, συνέχισε τις εμφανίσεις στη νεανική ομάδα της Ρεάλ για ολόκληρη τη χρονιά 2005-2006.

Παρά τις εμφανίσεις του στους φιλικούς αγώνες το καλοκαίρι του 2006, ο Γκαρθία δεν έλαβε θέση στη βασική ενδεκάδα για τη χρονιά 2006-2007. Τον Αύγουστο του 2007 έλαβε θέση στη βασική ενδεκάδα, καθώς ο Ρούμπεν ντε λα Ρεντ και ο Εστεμπάν Γκρανέρο αποχώρησαν από τον σύλλογο. Έλαβε προτάσεις από αγγλικές και ισπανικές ομάδες, ενώ στις 31 Αυγούστου υπέγραψε τετραετές συμβόλαιο με την Κλουμπ Ατλέτικο Οσασούνα. Στις 29 Απριλίου 2008, η Οσασούνα ανακοίνωσε επισήμως την επιστροφή του Γκαρθία στην Ρεάλ Μαδρίτης. Καθώς δεν κατάφερε να λάβει θέση στη βασική ομάδα της Ρεάλ Μαδρίτης, μετεγράφη στις 21 Ιουλίου 2009 στη Μπενφίκα, υπογράφοντας τριετές συμβόλαιο. Την τελευταία ημέρα της θερινής μεταγραφικής περιόδου 2012 μετεγράφη στη Μάντσεστερ Σίτι, η οποία έδωσε 16 εκατομμύρια λίρες για να τον αποκτήσει. Πέτυχε το πρώτο του τέρμα στον πρώτο κιόλας αγώνα για τη Σίτι απέναντι στην Στοουκ Σίτι (1-1).

Στις 14 Αυγούστου 2014 υπέγραψε συμβόλαιο με τη Ζενίτ Αγίας Πετρούπολης. Πραγματοποίησε το ντεμπούτο του για την ρωσική ομάδα στις 16 Αυγούστου στον αγώνα με την ΦΚ Ουφά, ως αλλαγή στο 69ο λεπτό. Πέτυχε το πρώτο του τέρμα για τη Ζενίτ στον αγώνα της 6ης αγωνιστικής του Πρωταθλήματος Ρωσίας 2014-2015 με τη Λοκομοτίβ Μόσχας, ο οποίος έληξε με σκορ 1-0 υπέρ της Ζενίτ. Στις 14 Αυγούστου 2017 μετεγράφη στην Ρεάλ Μπέτις, υπογράφοντας συμβόλαιο μέχρι τις 30 Ιουνίου 2020. Το ποσό της μεταγραφής ανήλθε στα 1.5 εκατομμύρια ευρώ.

### Διεθνής

Ο Χάβι αγωνίστηκε για όλες τις βαθμίδες της Εθνικής Ισπανίας, ενώ με την Εθνική Ισπανίας κάτω των 19 κατέκτησε το Ευρωπαϊκό Πρωτάθλημα Ποδοσφαίρου κάτω των 19 το 2006.

## Στατιστικά καριέρας

## Διακρίσεις

### Συλλογικές

;Ρεάλ Μαδρίτης Β
*Σεγούντα Ντιβισιόν: 2004-2005

;Ρεάλ Μαδρίτης
*Πρωτάθλημα Ισπανίας: 2006-2007
*Σούπερ Καπ Ισπανίας: 2008 

;Μπενφίκα
*Πριμέιρα Λίγα: 2009-2010
*Taça da Liga: 2009-2010, 2010-2011, 2011-2012

;Μάντσεστερ Σίτι
*Πρέμιερ Λιγκ: 2013-2014
*Λιγκ Καπ Αγγλίας: 2013-2014

;Ζενίτ Αγίας Πετρούπολης
*Πρωτάθλημα Ρωσίας: 2014-2015
*Κύπελλο Ρωσίας: 2015-2016 
*Σούπερ Καπ Ρωσίας: 2015, 2016 

### Διεθνείς

;Εθνική Ισπανίας κάτω των 19
*Ευρωπαϊκό Πρωτάθλημα Ποδοσφαίρου κάτω των 19: 2006

## Παραπομπές



## Εξωτερικοί σύνδεσμοι

* 
* Σελίδα του ποδοσφαιριστή στον ιστότοπο «Zenit History» 

Κατηγορία:Ισπανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισπανίας Κ16
Κατηγορία:Ποδοσφαιριστές Εθνικής Ισπανίας Κ17
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ20
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές ΚΑ Οσασούνα
Κατηγορία:Ποδοσφαιριστές Ρεάλ Μπέτις
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Ζενίτ Αγίας Πετρούπολης